BASES QUE RIXEN A CONCESIÓN DE PREMIOS POLA PARTICIPACIÓN NO ENTROIDO 2016
ADMINISTRACIÓN LOCAL — Municipal — Baiona (Outros documentos, notificacións e informacións públicas, 29/01/2016)

Mediante Decreto de Alcaldía de 08/01/16 aprobáronse as bases que rixen a concesión de premios pola participación no Entroido 2016, polo que procedese a súa publicación no BOP “PRIMEIRA.—A inscrición para participar, deberá formalizarse na Oficina de Rexistro do Concello dende o venres 8 de xaneiro ata o luns 8 de febreiro de 2016, ámbolos dous inclusive, en horario de 9 a 14 h. Xunto coa solicitude de inscrición é obrigatorio a presentación da seguinte documentación: SEGUNDA.—As comparsas participantes, deberán estar integradas por un mínimo de 12 persoas. TERCEIRA.—Establécense os seguintes premios, ata agotar o importe máximo de consignación presupostaria existente na partida 330-48100 do Orzamento de 2015, prorrogado para 2016 e que acendeu a 6.150 € 1º PREMIO.900 EUROS 2º PREMIO.650 EUROS 3º PREMIO.500 EUROS Entre as demais comparsas participantes, repartiranse as seguintes axudas en concepto de participación, o devandito importe poderá prorratearse no caso de que debido ao número comparsas participantes e os seus compoñentes excedan da consignación da partida orzamentaria Establécese un límite máximo de participación de 17 comparsas no Concurso que serán admitidas por rigoroso orden de inscrición no rexistro municipal do concello. Segundo a normativa vixente, os premios superiores a 300 € estarán suxeitos a correspondente retención tributaria, si os perceptores son persoas físicas CUARTA.—Para optar aos premios, as comparsas deberán levar a cabo o seguinte programa: a) Participar no desfile organizado o martes 9 de febreiro de 2016. b) Participar no Enterro da Sardiña que terá lugar o mércores 10 de febreiro de 2016 ás 19,00 horas, cun mínimo de 10 compoñentes por comparsa, os cales deberán presentarse á organización ás 18.30 h. na praza do concello. (As comparsas que incumpran este requisito, serán penalizadas cun desconto do 20% sobre a cantidade que lle corresponda). QUINTA.—As comparsas concentraranse o martes 9 de febreiro nas inmediacións da praia de Santa Marta á hora indicada pola organización, comezando ás 17 h. o desfile polas rúas da vila, para rematar na rúa Carabela Pinta, onde o xurado deliberará e acto seguido entregaranse os premios. SEXTA.—O Xurado estará integrado por persoas do mundo da cultura, o deporte, a música, ás letras, etc., designadas polo Concello. O xurado poderá declarar premios desertos en caso de non reunir uns requisitos mínimos de calidade esixidos, así coma, diminuír a contía das axudas outorgadas pola participación, no caso de falta de méritos de valoración claros e específicos, como de dificultade, orixinalidade, ou calidade, así como pola non participación no enterro da sardiña, ou a asistencia tardía ao mesmo, ou ao Desfile, ou calquera circunstancia que sexa relevante de penalización. SÉPTIMA.—Valoraranse, entre outros, os seguintes aspectos: a) Disfraces, máscaras, maquillaxes, etc, axeitados á temática que representen. b) Orixinalidade, inxenio, caracterización, instrumentalización, etc. c) Actitude no desfile acorde co motivo na exhibición. d) Calidade e creatividade na exhibición. e) Número de compoñentes da comparsa. Baiona, 14 de xaneiro de 2016.—O Alcalde, Angel Rodal Almuíña.